Diari Oficial de la Generalitat Valenciana


Sumari del DOGV 9258, del 18-01-2022 (2022/237)

RESOLUCIÓ d'11 de gener de 2022, de la directora general d'Innovació Educativa i Ordenació, per la qual es resol la convocatòria per a centres docents de titularitat pública de la Generalitat Valenciana, per a participar durant el curs acadèmic 2021-2022 en el programa «Resistències artístiques: processos artístics en entorns educatius", del Consorci de Museus de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/237


Data del document
:   11-01-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de gener de 2022, de la directora general d'Innovació Educativa i Ordenació, per la qual es resol la convocatòria per a centres docents de titularitat pública de la Generalitat Valenciana, per a participar durant el curs acadèmic 2021-2022 en el programa «Resistències artístiques: processos artístics en entorns educatius", del Consorci de Museus de la Comunitat Valenciana. [2022/237]  
  
Per la Resolució de 7 d'octubre de 2021, de la directora general d'Innovació Educativa i Ordenació, es van convocar els centres docents de titularitat pública de la Generalitat per a participar durant el curs acadèmic 2021-2022 en el programa «Resistències artístiques: processos artístics en entorns educatius», del Consorci de Museus de la Comunitat Valenciana.  
Publicada en data 3 de desembre de 2021, en la pàgina web de la Conselleria d'Educació, Cultura i Esport, la resolució provisional de l'òrgan instructor de la convocatòria a centres docents de titularitat pública de la Generalitat per a participar durant el curs acadèmic 2021-2022 en el programa «Resistències artístiques: processos artístics en entorns educatius», del Consorci de Museus de la Comunitat Valenciana, i transcorregut el termini de deu dies hàbils per a fer al·legacions, d'acord amb la base desena de la Resolució de 7 d'octubre de 2021.  
Comprovada la documentació presentada una vegada transcorregut el termini d'al·legacions i estudiades i, si és el cas, ateses les al·legacions.  
En virtut del que disposen els punts segon i desé de la base cinquena i desena de la Resolució de 7 d'octubre de 2021, de la directora general d'Innovació Educativa i Ordenació, per la qual es van convocar els centres docents de titularitat pública de la Generalitat per a participar durant el curs acadèmic 2021-2022 en el programa «Resistències artístiques: processos artístics en entorns educatius», del Consorci de Museus de la Comunitat Valenciana, resolc:  
  
Primer  
Seleccionar els trenta centres docents de titularitat pública de la Generalitat Valenciana per a participar en el programa «Resistències artístiques: processos artístics en entorns educatius», del Consorci de Museus de la Comunitat Valenciana, i assignar-los el corresponent projecte artístic.  
  
Segon  
Declarar els centres no seleccionats, pels motius que s'indiquen en cada cas.  
  
Tercer  
Convocar els centres seleccionats a la primera sessió de treball el dissabte 29 de gener de 2022 de 10 a 14 hores al Centre del Carme de Cultura Contemporània (València). A la reunió assistiran sols coordinadores i coordinadors del projecte de cadascun dels centres i artistes. La reunió serà presencial. Si la situació sanitària no permet la presencialitat, es convocaran coordinadores, coordinadors i artistes a una reunió a distància mitjançant la plataforma Webex.  
  
Contra la present resolució, que esgota la via administrativa, es podrà interposar un recurs contenciós administratiu en el termini de dos mesos, a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes, comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 11 de gener de 2022.- La directora general d'Innovació Educativa i Ordenació: Reis Gallego Perales.